Document ID: 32013D0524

DECIZIA CONSILIULUI
din 17 octombrie 2013
privind poziția care urmează să fie adoptată, în numele Uniunii Europene, în cadrul Comisiei mixte UE-AELS privind tranzitul comun în legătură cu adoptarea unei decizii de modificare a Convenției din 20 mai 1987 privind un regim de tranzit comun, în ceea ce privește modificarea unor coduri SA și a codurilor ambalajelor
(2013/524/UE)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
având în vedere propunerea Comisiei Europene,
întrucât:
(1)
Articolul 15 din Convenția din 20 mai 1987 privind un regim de tranzit comun (1) („convenția”) abilitează Comisia mixtă UE-AELS privind tranzitul comun instituită prin convenție să formuleze recomandări și să adopte, prin decizii, modificări ale convenției și ale apendicelor sale.
(2)
La 26 iunie 2009, Consiliul de cooperare vamală a adoptat o recomandare de modificare a nomenclaturii Sistemului armonizat. Ca urmare a acelei recomandări, la 1 ianuarie 2012, Regulamentul de punere în aplicare (UE) nr. 1006/2011 al Comisiei (2) a intrat în vigoare și a înlocuit codul SA 1701 11 cu două coduri noi, și anume 1701 13 și 1701 14, și codul SA 2403 10 cu două coduri SA noi, și anume 2403 11 și 2403 19.
(3)
Ca urmare a înlocuirii codurilor SA 1701 11 și 2403 10 prin Regulamentul de punere în aplicare (UE) nr. 1006/2011, acele coduri ar trebui modificate de asemenea în anexa I (Mărfuri care implică un risc mai ridicat de fraudă) la apendicele I la convenție.
(4)
Comisia Economică pentru Europa a Organizației Națiunilor Unite a emis revizuirea 8.1 a Recomandării nr. 21 privind, inter alia, codurile ambalajelor. Prin urmare, este necesară adaptarea listei codurilor ambalajelor din anexa A2 la apendicele III la convenție în conformitate cu revizuirea în cauză.
(5)
Deoarece formatul codurilor ambalajelor s-a schimbat, de la coduri alfabetice (a2) la coduri alfanumerice (an2), ar trebui să se modifice în consecință tipul/lungimea naturii coletelor (caseta 31) prevăzută în anexa A1 la apendicele III la convenție.
(6)
Prin urmare, ar trebui stabilită poziția Uniunii Europene în ceea ce privește propunerea de modificare,
ADOPTĂ PREZENTA DECIZIE:
Articolul 1
Poziția care urmează să fie adoptată de Uniunea Europeană în cadrul Comisiei mixte UE-AELS privind tranzitul comun în legătură cu adoptarea de către Comisia mixtă UE-AELS privind tranzitul comun a Deciziei nr. 2/2013 de modificare a Convenției din 20 mai 1987 privind un regim de tranzit comun se bazează pe proiectul de decizie atașat la prezenta decizie.
Reprezentanții Uniunii în cadrul Comisiei mixte UE-AELS privind tranzitul comun pot conveni asupra unor modificări minore ale prezentului proiect de decizie după informarea în mod corespunzător a Consiliului.
Articolul 2
Comisia publică decizia Comisiei mixte UE-AELS privind tranzitul comun menționată la articolul 1, după adoptarea acesteia, în Jurnalul Oficial al Uniunii Europene.
Articolul 3
Prezenta decizie se adresează statelor membre.
Adoptată la Luxemburg, 17 octombrie 2013.

Labels: 13
3
15
5